**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. július 29-én tartandó rendes ülésére**

Az előterjesztés tárgya: a Városi Sportcsarnok ivóvíz ellátásának biztosításáról

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/11166-1/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| dr. Groncsák Andrea | Tiva-Szolg Nonprofit Kft. ügyvezetője | groncsakandrea@gmail.com |

Egyéb megjegyzés:

…………………………………………………………………………………………………

Tiszavasvári, 2021. július 22.

**Huri-Szabó Szilvia**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**a Városi Sportcsarnok ivóvíz ellátásának biztosításáról**

**Tisztelt Képviselő-testület!**

2021. június végén csőtörést észleltek a Városi Sportcsarnok (4440 Tiszavasvári, Petőfi u. 3, 2448/6 hrsz.) területén, melynek kivizsgálását az új üzemeltető, a Tiva-Szolg Nonprofit Kft. végezte el. A vízelfolyás megállítása és a jelentős károk elkerülése érdekében azonnali intézkedésként sor került a Gépállomás út felőli ivóvíz-vételezés lezárására.

A vízvezeték-rendszer rossz állapota miatt bármikor előfordulhat hasonló helyzet, mellyel jelentős anyagi kár keletkezhet. Emiatt célszerű ezt a vízvezeték szakaszt véglegesen lezárni és más megoldást találni a vízellátás biztosítására.

Egyik lehetőségként felmerült, hogy a Sportcsarnok ivóvíz ellátása - a csőtörés elhárításának befejezéséig - a szomszédos Szakképzési Centrum vízvezeték-rendszerén keresztül történjen, melyhez Szabó Zoltán igazgató úr hozzá is járult. A Városi Sportcsarnokban elhelyezett almérő óra által a létesítmény vízfogyasztása nyomon követhető.

A csőtörés okán a vízvezeték-rendszer hibájának elhárításához az alábbi műszaki tartalom szerinti beruházás vált szükségessé:

* 379 fm árok ásás 80 cm mélységben, kivitelezést követően árok visszatemetése, tömörítése,
* meglévő vízóra akna 0 ponttól „80-as” KPE vezeték lefektetése homokágyra, elektrofitting kötések alkalmazása,
* szükséges darabszámú T-idom, könyök, toldó beépítése elektrofitting alkalmazásával,
* meglévő 2 db tűzcsap áthelyezése betontér mellé betontér feltörésével, 2 db új 80-as tolózár beépítésével, tűzcsap helyének visszatemetése, tömörítése,
* 1 db új tolózár beépítése épületen belül elhelyezett meglévő almérő vízmérő órához,
* épületen belül tűzivíz rendszer új vízvezetékre történő rácsatlakoztatása,
* csarnok épületbe 1 db bekötővezeték kiépítése, betontér feltöréssel, visszatemetéssel, tömörítéssel.

Az árajánlatok bekérése megtörtént, a nyertes ajánlattevő Bódor János e.v. 2021. július 23-án a beruházást megkezdte a Városi Sportcsarnok területén. Teljesítési határidő 2021. augusztus 09.

A munkálatok sürgőssége miatt a költségvetési fedezetet saját hatáskörű döntés által biztosítottam, 4.100.000 Ft + ÁFA összegben.

Kérem a tisztelt Képviselő-testületet, hogy hozza meg döntését a Városi Sportcsarnok ivóvíz ellátásának biztosítására vonatkozóan.

Tiszavasvári, 2021. július 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2021. (VII.29.) Kt. számú**

**határozata**

**a Városi Sportcsarnok ivóvíz ellátásának biztosításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-ában kapott felhatalmazás alapján az alábbi határozatot hozza:

1. Tulajdonosi jogkör gyakorlóként jóváhagyja a 2448/6 hrsz-on a Városi Sportcsarnok víziközmű-rendszerének meghibásodásából eredő, haladéktalanul elvégzendő beruházási munkálatok kivitelezését, végrehajtását az alábbi műszaki tartalommal:
   * + 379 fm árok ásás 80 cm mélységben, kivitelezést követően árok visszatemetése, tömörítése,
     + meglévő vízóra akna 0 ponttól „80-as” KPE vezeték lefektetése homokágyra, elektrofitting kötések alkalmazása,
     + szükséges darabszámú T-idom, könyök, toldó beépítése elektrofitting alkalmazásával,
     + meglévő 2 db tűzcsap áthelyezése betontér mellé betontér feltörésével, 2 db új 80-as tolózár beépítésével, tűzcsap helyének visszatemetése, tömörítése,
     + 1 db új tolózár beépítése épületen belül elhelyezett meglévő almérő vízmérő órához,
     + épületen belül tűzivíz rendszer új vízvezetékre történő rácsatlakoztatása,
     + csarnok épületbe 1 db bekötővezeték kiépítése, betontér feltöréssel, visszatemetéssel, tömörítéssel.

A kivitelező Bódor János e.v., a kivitelezés összege: 4.100.000 Ft + ÁFA.

1. Felkéri a polgármestert, hogy a döntésről tájékoztassa a Nyíregyházi Szakképzési Centrum Tiszavasvári Szakképző Iskola és Kollégium igazgatóját és az üzemeltető Tiva-Szolg Nonprofit Kft. ügyvezetőjét.

**Határidő**: Azonnal **Felelős:** Szőke Zoltán

polgármester