**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021.július 29-én tartandó rendes**

**Képviselő-testületi ülésére**

Az előterjesztés tárgya: **„Önkormányzati feladatellátást szolgáló fejlesztések támogatása 2021 – Tiszavasvári Varázsceruza Óvoda részleges energetikai korszerűsítése és felújítása”** tárgyú pályázat Támogatói okiratának elfogadása

Melléklet: Támogatói okirat

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/1802-46/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.30. |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2021.07.23.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Önkormányzati feladatellátást szolgáló fejlesztések támogatása 2021 – Tiszavasvári Varázsceruza Óvoda részleges energetikai korszerűsítése és felújítása” tárgyú pályázat Támogatói okiratának elfogadása**

**Tisztelt Képviselő-testület!**

Polgármester a vészhelyzetben átruházott hatáskörében hozott 2021. február 15-i 29/2021.(II.15.) számú és 2021. április 09-i 89/2021. (IV.09.) számú PM. határozataiban elfogadta „Önkormányzati feladatellátást szolgáló fejlesztések támogatása 2021 – Tiszavasvári Varázsceruza Óvoda részleges energetikai korszerűsítése és felújítása” pályázati eljárásának megindítását.

A Varázsceruza óvoda 39 éves épülete nem rendelkezik azokkal az alapvető és nélkülözhetetlen infrastrukturális feltételekkel, amelyek szükségesek ahhoz, hogy a gyermekek testi komfortérzetének igénye maradéktalanul ki legyen elégítve. Történtek kisebb-nagyobb javítások az épületen, de sajnos mára már olyan állapotban van az épület, hogy veszélyben van a működése. Az épület elavultnak mondható, energetikai szempontból teljes mértékben gazdaságtalan, fa és fém nyílászárói rossz állapotúak, a burkolatok kopottak, a gépészeti rendszer elavult. A fejlesztés szükségességét az épület folyamatosan romló állapota indokolja, amely már veszélyezteti annak rendeltetésszerű használatát, a megfelelő szintű gondozási tevékenység megvalósulását. A pályázat keretében jelentősebb eszközbeszerzés megvalósítására nincs lehetőségünk; a legszükségesebb felújítási feladatokat tudjuk megvalósítani. Célunk az, hogy a lehető legjobb esélyeket és komfortot biztosítsuk a gyerekeknek a készségek és képességek kibontakozásához. Hosszú távú célkitűzésünk a gyerek és családbarát óvodai környezet kialakítása. A beruházás megvalósításával hosszú időre biztosítottá válhat a 4 csoporttal működő óvoda zavartalan működése.

A projektünk tartalmazza az építési munkák mellett a megvalósításhoz nélkülözhetetlen szolgáltatások elvégzését is.

A fent leírtak alapján a tervezési feladat az, hogy a pályázati kiíráshoz igazodóan a homlokzati és belső fém és fa nyílászárók cseréje, a fűtés korszerűsítése (kazáncsere, csővezetékek és radiátorok), gázhálózat megfelelő átalakítása, a kopott burkolat cseréje és a munkálatok utáni javítások, illetve teljes belső festés a támogatható épületrészekben megvalósuljon.

A benyújtott pályázat pozitív elbírálást kapott, a 2021. június 29. napján kelt BMÖFT/6-8/2021. iktatószámú miniszteri döntésnek megfelelően 40.000.000,- Ft vissza nem térítendő támogatásban részesíti, mely támogatás 85%-os intenzitású, a vállalandó önerő 5% aminek összege 7.058.824,- Ft. A projekt nem támogatja a gyermekétkeztetési célt szolgáló helyiségek és a tornaszoba felújítással kapcsolatos költségeket. Az épületben megtalálható ilyen funkciójú helyiség, így a fűtés felújítás költségei arányosítva számolhatóak el. Mivel a kazánok biztosítják az egész épület fűtését és a kazánok cserélése a pályázat része a költségei arányosításra kerültek. (Az épület teljes alapterülete 812,855 m2, ebből nem támogatott 235,92 m2. 235,92/812,855=0,2902363 a kazán költsége bruttó 3.038.475,- Ft, tehát a minimális önerőn felül biztosított saját erő: 3.038.475.x0,2902363=881.876,- Ft.)

Amennyiben a képviselői testület a támogatói okiratot elfogadja úgy az önerőt és a minimális önerőn felüli összeget a költségvetésben át kell vezetni. Továbbá a támogatás teljes egészében megérkezett az önkormányzat számlájára.

A támogatás felhasználásának végső ideje 2022. december 31.

Kérem a Tisztelt Képviselő-testületet, hogy a határozat-tervezet mellékletét képező támogatói okiratot szíveskedjen elfogadni.

Tiszavasvári, 2021. 07. 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2021. (VII.29.) Kt. sz.**

**határozata**

**„Önkormányzati feladatellátást szolgáló fejlesztések támogatása 2021 – Tiszavasvári Varázsceruza Óvoda részleges energetikai korszerűsítése és felújítása” tárgyú pályázat Támogatói okiratának elfogadása**

**Tiszavasvári Város Önkormányzata Képviselő-testülete**

1. Elfogadja a 2021. június 29. napján kelt BMÖFT/6-8/2021. iktatószámú miniszteri döntés alapján készült **„A Tiszavasvári Varázsceruza Óvoda felújítása” tárgyú pályázat támogatási okiratát.**
2. Felkéri a Polgármestert, hogy gondoskodjon a támogatási szerződésben rögzített tartalom betartásáról.
3. Felkéri a Jegyzőt, hogy gondoskodjon az önerő és a minimális önerőn felüli összeg biztosításáról és a támogatással kapcsolatos bevételi és kiadási előirányzatokat tervezze be a költségvetésbe.

**Határidő:** azonnal **Felelős:** Szőke Zoltán polgármester