**ELŐTERJESZTÉS**

Tiszavasvári Város Önkormányzata Képviselő-testületének

2021. július 29-én tartandó rendes ülésére

Az előterjesztés tárgya: **A Tiszavasvári Bölcsőde intézményvezető (magasabb vezető)**

**beosztás betöltésére vonatkozó pályázat kiírásáról**

Iktatószám: TPH/10886/2021.

Melléklet: pályázati kiírás

A napirend előterjesztője: Szőke Zoltán polgármester

Az előterjesztést készítette: Dr. Köblös Ibolya köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
| Szociális és Humán Bizottság | SZMSZ 5. sz. melléklet 1.3. pontja alapján |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2021. július 23.

**Dr. Köblös Ibolya**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Dr. Köblös Ibolya

**ELŐTERJESZTÉS**

* **a Képviselő-testülethez –**

**A Tiszavasvári Bölcsőde intézményvezető (magasabb vezető) beosztás betöltésére vonatkozó pályázat kiírásáról**

**Tisztelt Képviselő-testület!**

A Képviselő-testület a 216/2018.(VII.26.) Kt. számú határozatával döntött arról, hogy **2018. szeptember 1. napjától 2023. augusztus 31. napjáig** terjedő határozott időtartamra **Reznek Istvánnét bízta meg** **a Tiszavasvári Bölcsőde intézményvezetői feladatainak ellátásával.**

Reznek Istvánné 2021. január 29-én kelt kérelmében közalkalmazotti jogviszonyának 2021. október 02. napi hatállyal felmentéssel történő megszüntetését kérte arra hivatkozással, hogy a Szabolcs-Szatmár-Bereg Megyei Kormányhivatal Adategyeztetési és Nyugdíjbiztosítási osztálya által kiadott határozatában foglaltak szerint rendelkezik a nők kedvezményes öregségi nyugdíjához szükséges 40 év szolgálati idővel. Előzőek alapján az intézményvezető közalkalmazotti jogviszonya 2021. október 02. napjával meg fog szűnni, ezért a magasabb vezetői beosztás betöltésére a közalkalmazottak jogállásáról szóló 1992. évi XXXIII. törvény (a továbbiakban Kjt.) 20/B.§(1) alapján **pályázatot kell kiírni**. A Kjt. 23.§ (3) bekezdése alapján a magasabb vezető vezetői megbízása legfeljebb öt évig terjedő határozott időre szól.

A Kjt. 20/A.§. (1) és (3)-(8) bekezdései, valamint annak a szociális és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 1/A.§-a meghatározza, hogy a pályázati kiírásnak mit kell tartalmaznia, illetve a pályázati eljárás lefolytatására milyen szabályok vonatkoznak.

**Közlönyben való közzétételt nem ír elő a jogszabály.**

**Kjt. 20/A.§ (3) bekezdése:**

„(3) A pályázati felhívásban meg kell jelölni:

*a)* a munkáltató és a betöltendő munkakör, vezetői beosztás megnevezését,

*b)*a munkakörbe tartozó, illetve a vezetői beosztással járó lényeges feladatokat,

*c)* a pályázat elnyerésének valamennyi feltételét,

*d)* a pályázat részeként benyújtandó iratokat, igazolásokat, továbbá

*e)* a pályázat benyújtásának feltételeit és elbírálásának határidejét.”

**Kjt. 20/A.§ (5) bekezdése:**

„(5) A pályázó – a (3) bekezdés *d)* pontja alapján meghatározottakon túlmenően – a pályázathoz csatolja

*a)* a munkáltató vezetésére kiírt pályázat esetén a munkáltató vezetésére, fejlesztésére vonatkozó programját,

*b)* arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

*c)* a külön jogszabályban vagy a pályázatban előírt további követelmények igazolására vonatkozó okiratokat.”

A szociális és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 1/A.§-a kimondja, hogy a

**„[A Törvény 20/A.§-ához]**

(4) A pályázati felhívásnak – a Törvény 20/A. §-ának (3) bekezdésében foglaltakon túlmenően – tartalmaznia kell

*a)* a beosztáshoz kapcsolódó esetleges juttatásokat,

*b)* a jogviszony időtartamát, határozott idejű jogviszony esetén a jogviszony kezdő napját és megszűnésének időpontját,

*c)* a pályázat benyújtásának formáját, határidejét és helyét, a pályázat tartalmi követelményeire vonatkozó szabályokat.

(5)

(6)

(7) A pályázathoz csatolni kell

*a)* a pályázó szakmai életrajzát,

*b)–c)*

*d)* a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul,

*e)* a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet alkalmazási körébe tartozó munkakör, vezetői, magasabb vezetői megbízás esetén a pályázó nyilatkozatát, amely szerint a gyermekek védelméről és a gyámügyi igazgatásról szóló 1997. évi XXXI. törvény 15. §-ának (8) bekezdésében meghatározott kizáró ok vele szemben nem áll fenn.”

A hivatkozott jogszabályok értelmében az intézményvezetői magasabb vezetői megbízásra irányuló pályázati felhívást **a személyügyi központ internetes oldalán** közzé kell tenni.

A pályázat benyújtásának legkorábbi határideje a személyügyi központ internetes oldalán (Közigállás) történő közzétételtől számított 30 nap.

Tájékoztatom a Képviselő-testületet, hogy a Kjt. 20/A.§ (6) bekezdése, továbbá az előbb említett Kormányrendelet 1/A.§ (9)-(10) bekezdése értelmében a magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott **legalább háromtagú, a betöltendő munkakör feladatait érintően szakértelemmel rendelkező bizottság** hallgatja meg, és a bizottság tagjai között kell lennie a pályázat előkészítőjének vagy képviselőjének, magasabb vezetői beosztás esetén a szakmai érdekképviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának.

A Képviselő-testület e szakértői bizottság írásba foglalt véleményét mérlegelve, a pályázati határidő lejártát követőelső ülésén dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.

Tájékoztatom a Képviselő-testület tagjait, hogy a határozat-tervezetben szereplő pályázat adatai a **www.kozigallas.gov.hu** honlapon megjelenő pályázatéval megegyezőek lesznek, azonban a pályázat elektronikus rögzítése miatti formai eltérések lehetnek.

Javaslom, hogy a Képviselő-testület – a törvényben meghatározottaknak eleget téve – a pályázatokat véleményező eseti bizottságba a 1. A Magyar Bölcsődék Egyesületének delegált képviselőjét; 2. Dr. Kórik Zsuzsannát, Tiszavasvári Város jegyzőjét, mint pályázati előkészítőt; 3. Balázsi Csilla, Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét; valamint 4. Bakné Répási Ágnes Tiszavasvári Város Önkormányzata Képviselő-testületének Szociális és Humán Bizottságának elnökét delegálja.

Kérem a Tisztelt Képviselő-testületet, hogy fentiek figyelembevétele mellett a határozat-tervezetet megtárgyalni és elfogadni szíveskedjen.

Tiszavasvári, 2021. július 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2021.(VII.29.) Kt. számú**

**határozata**

**A Tiszavasvári Bölcsőde intézményvezető (magasabb vezető) beosztás betöltésére vonatkozó pályázat kiírásáról**

1. Tiszavasvári Város Önkormányzata Képviselő-testülete pályázatot ír ki a **Tiszavasvári Bölcsőde** (4440 Tiszavasvári, Gombás András u. 8. A ép) vezetésére, magasabb vezetői beosztás betöltésére a közalkalmazottak jogállásáról szóló 1992. XXXIII. törvény, valamint a közalkalmazottak jogállásáról szóló 1992. XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet, valamint a gyermekek védelméről és a gyámügyi igazgatásról szóló 1997. évi XXXI. törvény alapján, a határozat mellékletét képező pályázati kiírás szerint.

**Határidő**: azonnal **Felelős:** Szőke Zoltán polgármester

1. Tiszavasvári Város Önkormányzata Képviselő-testülete felkéri a jegyzőt, hogy a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), valamint Tiszavasvári Város honlapján és a Tiszavasvári Polgármesteri Hivatal hirdetőtábláján gondoskodjon a pályázati felhívás közzétételéről.

**Határidő**: azonnal **Felelős:** Dr. Kórik Zsuzsanna jegyző

…..../2021. (VII.29.) Kt. számú határozat melléklete

1. sz. melléklet

**Tiszavasvári Város Önkormányzata Képviselő-testülete**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**a Tiszavasvári Bölcsőde**

**Intézményvezető (magasabb vezető)**

**beosztás betöltésére**

**Munkáltató:** Tiszavasvári Bölcsőde

(Munkáltatói jogkörgyakorló – ha a magasabb vezetői beosztással történő megbízáshoz közalkalmazotti jogviszony létesítése szükséges: kinevezési jogkör gyakorló: Tiszavasvári Város Önkormányzata Képviselő-testülete, képviseli: Szőke Zoltán polgármester)

**A közalkalmazotti jogviszony időtartama**: Határozatlan idejű közalkalmazotti jogviszony

**Foglalkoztatás jellege**: Teljes munkaidő

**A magasabb vezetői megbízás időtartama**: a vezetői megbízás határozott időre, 5 évig terjedő időtartamra szól.

**Magasabb vezetői megbízás kezdő időpontja:** 2021. október 3.

**Magasabb vezetői megbízás megszűnésének időpontja:** 2026. október 2.

**A munkavégzés helye**: Szabolcs-Szatmár-Bereg Megye, 4440 Tiszavasvári, Gombás András u. 8. A épület

A magasabb vezetői megbízással járó közalkalmazotti munkaköre és a munkakörbe tartozó lényeges feladatok a pályázó iskolai végzettségének, szakképesítésének függvényében kerülnek megállapításra.

**A munkakörbe tartozó, illetve a vezetői megbízással járó lényeges feladatok**:

Az intézmény tevékenységének irányítása, munkájának koordinálása, jogszerű működésének biztosítása, az ehhez kapcsolódó gazdálkodási, igazgatási, személyzeti feladatok ellátása a hatályos jogszabályokban, az alapító okiratban, valamint a fenntartói és egyéb szakmai irányító szervezetek útmutatásaiban foglaltak szerint.

**Illetmény és juttatások**:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, valamint a(z) a közalkalmazottak jogállásáról szóló törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000.(XII.26.) kormányrendelet rendelkezései, valamint a Képviselő-testület által az adott magasabb vezetői beosztásra megállapított határozott időre szóló kereset kiegészítés rendelkezései az irányadók.

**Pályázati feltétel**:

* **magyar állampolgárság**, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz;
* **18. életév** betöltése;
* **cselekvőképesség**, a pályázó nem áll cselekvőképességet kizáró, vagy korlátozó gondnokság hatálya alatt;
* **büntetlen előélet,** nem áll a Kjt. 20.§ (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20.§ (2d) és (2e) bekezdésében foglalt kizáró okok;
* főiskola, a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 2. sz. melléklete I. részének 2. pontjában előírt szakirányú **felsőfokú végzettség**;
* a 257/2000. (XII. 26.) Korm. Rendelet 3. § (3) bekezdésben foglaltak szerinti **szakmai gyakorlat;**
* a magasabb vezető, illetve vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető;
* sikeres pályázat esetén **vagyonnyilatkozat tételi eljárás** lefolytatása;
* vállalja a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X.18.) EMMI rendelet szerinti **vezetőképzés** teljesítését;
* nem áll fenn a Kjt. 41.§ (1) és (2) bekezdései szerinti összeférhetetlenség.

**A pályázat elbírálásánál előnyt jelent**:

* 1-3 év vezetői gyakorlat,

**A pályázat részeként benyújtandó iratok, igazolások**:

* fényképes szakmai önéletrajz;
* az intézmény vezetésére vonatkozó, szakmai helyzetelemzésre épülő, fejlesztési elképzeléseket is részletező program;
* végzettséget igazoló bizonyítványok, szakmai gyakorlatot, valamint egyéb képzettséget, nyelvismeretet igazoló okiratok másolatai;
* 3 hónapnál nem régebbi hatósági erkölcsi bizonyítvány, mely szerint a pályázó nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok;
* pályázó nyilatkozata arról, hogy a – pályázatával kapcsolatban – az elbíráló üléseken kívánja-e zárt ülés megtartását, illetve kéri-e nyilvános ülés esetén a személyes adatainak zártan történő kezelését;
* a pályázó hozzájárulását ahhoz, hogy a pályázati anyagot a véleményezésre jogosultak megismerhetik;
* pályázó nyilatkozata/hozzájárulása a pályázati anyagban foglalt személyes adatok pályázati eljárással összefüggésben szükséges kezeléséhez;
* pályázó nyilatkozata a Kjt. 41. § (1) és (2) bekezdései szerinti összeférhetetlenségről;
* a pályázó nyilatkozata arról, hogy a pályázó magyar állampolgár, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* a pályázó nyilatkozata arról, hogy a pályázó nem áll cselekvőképességet kizáró vagy korlátozó gondnokság alatt;
* pályázó nyilatkozata/hozzájárulása, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi eljárás lefolytatását;
* előnyt jelentő feltétel fennállása esetén a vezetői gyakorlat igazolását alátámasztó dokumentum.

**A közalkalmazotti jogviszony időtartama:** a közalkalmazotti jogviszony határozatlan időre szól, az intézménynél újonnan létesített jogviszony esetén –a Kjt. 21/A. § (1) bekezdése alapján – 3 hónap próbaidő kikötésével.

**A munkakör betölthetőségének időpontja**: A munkakör legkorábban 2021. október 3. napjától tölthető be.

**A pályázat benyújtásának határideje**: 2021. szeptember 6.

A pályázati kiírással kapcsolatosan további információt Dr. Kórik Zsuzsanna jegyző nyújt, a 42/520-500 -as telefonszámon.

**A pályázatok benyújtásának módja**: Postai úton, a pályázatnak a Tiszavasvári Város Önkormányzatának Képviselő testülete címére történő megküldésével (4440 Tiszavasvári, Városháza tér 4. ). Kérjük a borítékon feltüntetni a pályázati adatbázisban szereplő **azonosító számot: TPH/10886/2021.**, valamint a beosztás megnevezését: **intézményvezető.**

**A pályázat elbírálásának módja, rendje**:

A pályázatokat a pályázat előkészítője – Tiszavasvári Város Jegyzője – által összehívott bizottság véleményezi. A bizottság a kiírt feltételeknek megfelelő pályázókat személyesen hallgatja meg, majd a bizottság írásbeli véleményezését követően Tiszavasvári Város Képviselő-testülete bírálja el.

A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja, vagy hiányosan csatolja, aki határidőn túl nyújtja be, vagy a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát).

A pályázat kiírója fenntartja a jogot, hogy a pályázati eljárást érvényes pályázatok esetén is indokolás nélkül eredménytelennek nyilvánítsa.

A pályázat beadásával a pályázó egyúttal minden, az előbbiekben meghatározott feltételt magára nézve kötelezőnek fogad el. Az érvénytelen pályázatot benyújtókat, valamint a nem nyertes pályázókat e-mailben és levélben értesítjük, a beküldött pályázati anyag egyidejű visszaküldésével.

**A pályázat elbírálásának határideje**: A véleményezési határidő lejártát követő első képviselő-testületi ülés, legkésőbb 2021. szeptember 30.

**A pályázati kiírás további közzétételének helye, ideje**:

* Tiszavasvári Város Honlapja – 2021. július 30.
* Tiszavasvári Polgármesteri Hivatala hirdetőtábláján való kifüggesztés – 2021. július 30.

**A munkáltatóval kapcsolatban további információt a www.tiszavasvari.hu honlapon szerezhet.**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2021.(VII.29.) Kt. sz.**

**határozata**

**A Tiszavasvári Bölcsőde intézményvezető (magasabb vezető) pályázatát elbíráló bizottság tagjainak megválasztásáról**

1. Tiszavasvári Város Önkormányzata Képviselő-testülete a benyújtott pályázatok véleményezésére négytagú eseti bizottságot hoz létre, egyben felkéri a bizottság tagjait, hogy a beérkezett pályázatokat véleményezzék, és azt írásban haladéktalanul juttassák el Tiszavasvári Város Polgármesteréhez.

2. A bizottság írásbeli véleményének polgármesterhez történő leadását követően a bizottság külön intézkedés nélkül megszűnik. Az eseti bizottság feladatainak ellátásával:

a Magyar Bölcsődék Egyesülete által delegált személyt,

Dr. Kórik Zsuzsanna, Tiszavasvári Város Jegyzőjét,

Balázsi Csilla, Tiszavasvári Város Önkormányzata Képviselő-testületének Pénzügyi és Ügyrendi Bizottságának elnökét,

Bakné Répási Ágnes, Tiszavasvári Város Önkormányzata Képviselő-testületének Szociális és Humán Bizottságának tagját bízza meg.

**Határidő**: esedékességkor **Felelős:** Szőke Zoltán polgármester