**ELŐTERJESZTÉS**

Tiszavasvári Város Önkormányzata

Képviselő-testületének

**2021. július 29-én**

tartandó rendes ülésére

**Az előterjesztés tárgya:** Együttműködési megállapodás megkötése Szorgalmatos Község Önkormányzatával az orvosi ügyeleti feladatok továbbszámlázása tárgyában

**Melléklet:**

**Az előterjesztés előadója:** Szőke Zoltánpolgármester

**Az előterjesztés témafelelőse:** Gazdagné dr. Tóth Marianna osztályvezető

**Ügyiratszám:** TPH/…………./2021.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pont |

**Az ülésre meghívni javasolt szervek, személyek:**

Egyéb megjegyzés:

Tiszavasvári, 2021. július 23.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Együttműködési megállapodás megkötése Szorgalmatos Község Önkormányzatával az orvosi ügyeleti feladatok továbbszámlázása tárgyában**

**Tisztelt Képviselő-testület!**

Tiszavasvári és Szorgalmatos Önkormányzatok illetékességi területére kiterjedő, az Egészségügyi ellátás folyamatos működtetésének egyes szervezési kérdéseiről szóló 47/2004 (V.ll.) ESzCsM. rendelet szerint működő központi háziorvosi ügyelet ellátására kiírt közbeszerzési eljárás nyertese a Rojkó-Med Kft lett. A feladatellátási szerződés 60 hónapos időtartamra kerül megkötésre. A nyertes Rojkó-Med Kft. nettó vállalási ára a NEAK finanszírozáson felül 2.697.163,-Ft/hó, mely összeg Tiszavasvári és Szorgalmatos ellátását is tartalmazza.

Az összeg Tiszavasvári Város Önkormányzata részére kerül kiszámlázásra és a korábbi évek gyakorlatának megfelelően önkormányzatunk továbbszámlázza a Szorgalmatosra eső részt Szorgalmatos Község Önkormányzatának a két település lakosságszáma arányában. Erre vonatkozóan szükséges a két önkormányzatnak együttműködési megállapodást kötnie.

Kérem a Tisztelt Képviselő-testületet, hogy az előterjesztés megtárgyalását követően hozza meg döntését!

Tiszavasvári, 2021. július 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2021. (VII.29.) Kt. számú**

**határozata**

**Együttműködési megállapodás megkötése Szorgalmatos Község Önkormányzatával az orvosi ügyeleti feladatok továbbszámlázása tárgyában**

Tiszavasvári Város Önkormányzata Képviselő-testülete „**Együttműködési megállapodás megkötése Szorgalmatos Község Önkormányzatával az orvosi ügyeleti feladatok továbbszámlázása tárgyában” című** előterjesztéssel kapcsolatban az alábbi határozatot hozza:

**1.** Tiszavasvári Város Önkormányzata Szorgalmatos Község Önkormányzata közötti – az orvosi ügyeleti feladatellátás továbbszámlázása tárgyában megkötött - együttműködési megállapodást a határozat 1. melléklete szerinti tartalommal elfogadja.

2. Felhatalmazza a polgármestert az együttműködési megállapodás aláírására.

**Határidő**: azonnal **Felelős:** Szőke Zoltán polgármester

…/2021. (VII.29.) Kt. számú határozat 1. melléklete

**EGYÜTTMŰKÖDÉSI MEGÁLLAPODÁS**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Szorgalmatos Község Önkormányzata** (székhelye: 4441 Szorgalmatos, Pacsirta u. 18/a, képviseli **Fülöp Adrián polgármester**) között alulírott helyen és napon az alábbi feltételek mellett:

1. **Előzmények**

Tiszavasvári Város Önkormányzata, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) előírásai szerint a Kbt. 112. § (1) bekezdés b) pontja szerint nemzeti nyílt közbeszerzési eljárást bonyolított le „Orvosi ügyelet és járóbeteg ellátás biztosítása” tárgyában. Az eredményes közbeszerzési eljárás alapján Tiszavasvári Város Önkormányzata a **Rojkó-Med Tanácsadó és Szolgáltató Kft.-t** (Székhelye: 4558 Ófehértó, Besenyődi utca 11., képviseli: dr. Rojkó László ügyvezető) **bízta meg központi alapellátási orvosi ügyelet (felnőtt- és gyermekorvosi) biztosításával** **Tiszavasvári központtal működően a Tiszavasvári és Szorgalmatos Önkormányzatok illetékességi területére kiterjedően**, az Egészségügyi ellátás folyamatos működtetésének egyes szervezési kérdéseiről szóló 47/2004 (V.ll.) ESzCsM rendelet szerint működő központi háziorvosi ügyelet ellátása keretében.

A Rojkó-Med Tanácsadó és Szolgáltató Kft. az ügyeleti feladatok ellátását az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben meghatározott **NEAK finanszírozásért, és a NEAK finanszírozás felett** –**2.697.163,- Ft/hó, azaz kettőmillió-hatszázkilencvenhétezer-egyszázhatvanhárom forint/hó - kiegészítő összegért vállalta a közbeszerzési eljárásban benyújtott ajánlata szerint. 2022. évtől kezdődően –évente -**ezen pontban meghatározott önkormányzati támogatás összege **legfeljebb a KSH által közzétett előző évi általános infláció mértékével nőhet.**

1. **Megállapodás tárgya**

1. Felek megállapítják, hogy az egészségügyi alapellátásról szóló 2015. évi CXXIII. törvény 5.§-a értelmében a helyi önkormányzat az egészségügyi alapellátások körében gondoskodik a háziorvosi ügyeleti feladatok ellátásról.

2. Felek megállapodnak abban, hogy Szorgalmatos Község közigazgatási területén élő lakosok részére az orvosi ügyeleti feladatokat Tiszavasvári Város Önkormányzata a Rojkó-Med Tanácsadó és Szolgáltató Kft.-n keresztül biztosítja a Tiszavasvári, Kossuth u. 4. szám alatti Központi Orvosi Rendelő ügyeleti helyiségeiben.

3. Felek megállapodnak, hogy Tiszavasvári és Szorgalmatos Önkormányzatok illetékességi területére kiterjedő orvosi ügyeleti feladatok ellátásának költségeit lakosságszám arányosan vállalják megfizetni.

4. Tiszavasvári Város Önkormányzata köteles a Rojkó-Med Tanácsadó és Szolgáltató Kft. által kiállított **Tiszavasvári és Szorgalmatos Önkormányzatok illetékességi területére kiterjedő orvosi ügyeleti feladatok ellátásáról szóló számlán feltüntetett összegből Szorgalmatos település lakosságszám arányának megfelelő összeget továbbszámlázni Szorgalmatos Község Önkormányzata részére a** Rojkó-Med Tanácsadó és Szolgáltató Kft. által kiállított számla átvételét követő 15 napon belül, 15 napos fizetési határidővel.

5. Szorgalmatos Község Önkormányzata köteles a 4. pontban megjelölt számlát kiegyenlíteni.

1. **A megállapodás időtartama**

6.Jelen megállapodás a Rojkó-Med Tanácsadó és Szolgáltató Kft.-nek a központi orvosi ügyeleti feladatellátáshoz szükséges végleges működési engedély megszerzése és a finanszírozási szerződés megkötése napjától kezdődő **2026. június 30. napjáig tartó határozott időre szól.**

**IV. Egyéb rendelkezések**

7. Szerződő felek megállapodnak abban, hogy amennyiben a jelen megállapodással szabályozott tevékenység működési kiadásaihoz a szolgáltatás végzéséhez kapcsolódó bevételek nem nyújtanak kellő fedezetet, az indokoltan szükséges forrásigényt felek egymás között, a körzet ellátottainak arányában megosztják és ennek megfelelően viselik. Felek tudomásul veszik, hogy a fedezetlen kiadásokat egymás között, az éves pénzügyi zárásokkal egyidejűleg rendezik.

8. Jelen megállapodásban nem szabályozott kérdésekben az egészségügyről szóló 1997. évi CLIV. törvény, az egészségügyi alapellátásról szóló 2015. évi CXXIII. törvény, a vonatkozó egyéb egészségügyi jogszabályok és a Ptk. rendelkezései az irányadóak.

9. A felek jelen megállapodással kapcsolatban köztük felmerülő vita esetén elsősorban megkísérlik egyezség létrehozását, ennek eredménytelensége esetén a Nyíregyházi Városi Bíróság illetékességét kötik ki.

10. Jelen megállapodást Tiszavasvári Város Önkormányzat Képviselő-testülete …/2021.(VII.29.) Kt. számú határozatával, Szorgalmatos Község Önkormányzat Képviselő-testülete …/2021. (…..) Kt. számú határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

11.Jelen megállapodás a Felek általi aláírás napján lép hatályba.

Tiszavasvári, 2021. ……………..….

…………………………………………… ……... ……………………………………

**Tiszavasvári Város Önkormányzata Szorgalmatos Község Önkormányzata**

**képviseletében képviseletében**

**Szőke Zoltán polgármester Fülöp Adrián polgármester**