**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2021. július 29-én tartandó rendes testületi ülésére**

Az előterjesztés tárgya: **A Hajdúkerületi és Bihari Víziközmű Szolgáltató Zrt. ázsiós tőkeemeléséről és Alapszabályának módosítása**

Melléklet: HVBSZ Zrt. tájékoztatója, határozati javaslata, szavazati záradék az előterjesztés mellékletekén, egységes szerkezetbe foglalt alapszabály a határozat-tervezet mellékletként

A napirend előterjesztője: Szőke Zoltán polgármester

Az előterjesztést készítette: Gazdagné Dr. Tóth Marianna osztályvezető

Az előterjesztés ügyiratszáma: TPH/8463/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2021. július 23.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Hajdúkerületi és Bihari Víziközmű Szolgáltató Zrt. ázsiós tőkeemelése és Alapszabályának módosítása**

**Tisztelt Képviselő-testület!**

A Hajdúkerületi és Bihari Víziközmű Szolgáltató Zrt**.** igazgatósági elnökétől 2021. július 22. napján emailben érkezett megkeresés az alábbiak miatt:

Megküldték részünkre a HBVSZ Zrt. 2021. június 8-ai közgyűlésének 9/2021. (VI.08.) határozatára tekintettel a 2.430.000,-Ft összegű ázsiós alaptőke-emelésre vonatkozóan előkészített döntési javaslatokat és a módosítással egységes szerkezetbe foglalt Alapszabályt.

Az ázsiós alaptőke-emelés tekintetében már megszületett előzetes közgyűlési határozatra, valamint a nyári szabadságolásokra tekintettel az alaptőke-emelésről és az ehhez szükséges alapszabály módosításról a tulajdonosok írásban fognak döntést hozni.

Az igazgatóság által előkészített döntési javaslatok valamennyi tulajdonos címére – írásbeli szavazásra felhívással – 2021. július 22. napján tértivevényesen kipostázásra kerültek. Az átvételről számított 8 napon belül lehet élni szavazati jogunkkal.

A szavazásra megszabott határidő utolsó napját követő három napon belül az igazgatóság megállapítja a szavazás eredményét, és azt további három napon belül közli a tulajdonosokkal.

Az előterjesztés mellékleteként olvasható a HVBSZ Zrt tájékoztató levele, a határozati javaslatuk, mely tartalmazza a 2.430.000,-Ft összegű ázsió alaptőke-emelés indokát. Az ázsió alaptőke-emelés Hajdúböszörmény Város Önkormányzata részvényes miatt szükséges, ugyanis a település kötelező feladat biztosítása érdekében pénzeszköz átadás célra 2.430.000,-Ft összegű vissza nem térítendő támogatást kapott, amit döntésük alapján a Társaságnál történő ázsiós tőkeemelésre fordít. Az összeget Hajdúböszörmény a Társaság bankszámlájára megfizette. A Társaság 2021. június 8-i közgyűlésén az ázsiós tőkeemelésre vonatkozó szándék elfogadásra került, Hajdúböszörményen kívül a többi részvényes nyilatkozott, hogy az alaptőke-emelésben nem kíván részt venni.

Az ázsiós tőkeemelésre tekintettel szükséges az Alapszabály alaptőkére vonatkozó VII. pontjának a módosítása, valamint a XIV. 2. pontnak a könyvvizsgálói megbízatás időtartamának a cégjegyzékben szereplő adatokkal való harmonizációja. Az egységes szerkezetbe foglalt alapító okirat a határozat-tervezet mellékletét képezi.

Kérem a képviselő-testületet, hogy az előterjesztés megtárgyalása után a határozat-tervezetet elfogadni szíveskedjen.

Tiszavasvári, 2021. július 23.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2021. (VII.29.) Kt. számú**

**határozata**

**a Hajdúkerületi és Bihari Víziközmű Szolgáltató Zrt. ázsiós alaptőke-emeléséről és Alapszabályának módosításáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107.§-ában kapott felhatalmazás alapján az alábbi határozatot hozza:

1. Hozzájárul a Társaság ázsiós tőkeemeléséhez, melyre tekintettel a Társaság alaptőkéje 30.000,-Ft-tal 22.170.000,-Ft összegre emelkedik, míg 2.400.000,-.Ft összeggel a tőketartalék kerül megemelésre.
2. A tőkeemelésre tekintettel 30,- db egyenként 1.000,-Ft, azaz Egyezer forint névértékű dematerializált módon előállított, egysorozatú és névre szóló törzsrészvény kerül kibocsátásra, amelyeket Hajdúböszörmény Város Önkormányzat részvényes jegyez.
3. Elfogadja a határozat mellékletét képező tartalommal a Hajdúkerületi és Bihari Víziközmű Szolgáltató Zrt. módosításokkal egységes szerkezetbe foglalt Alapszabályát.
4. A Képviselő-testület felhatalmazza a polgármestert, hogy a fenti pontokban foglalt döntések értelmében a HVBSZ Zrt. által megküldött szavazati záradékon az ázsiós tőkeemeléshez és az Alapszabály módosításhoz hozzájáruljon. Felkéri a polgármestert, hogy a határozatot küldje meg a Zrt. igazgatóságának.

**Határidő**: azonnal **Felelős**: Szőke Zoltán polgármester