**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. július 29-én tartandó rendes ülésére**

Az előterjesztés tárgya: **Tér-Zene program támogatói okiratának elfogadásáról**

Melléklet: együttműködési megállapodás

Az előterjesztés előadója: Szőke Zoltán polgármester

Az előterjesztést témafelelőse: Erdei Koletta köztisztviselő

Az előterjesztés ügyiratszáma: TPH/7742-29/2021.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 2., 22. pontjai |

**Az ülésre meghívni javasolt szervek, személyek:**

|  |  |  |
| --- | --- | --- |
| Kulcsár Lászlóné | Egyesített Közművelődési Intézmény és Könyvtár intézményvezetője | vktiszavasvari@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2021. július 21.

**Erdei Koletta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Erdei Koletta

**E L Ő T E R J E S Z T É S**

**- a Képviselő-testülethez -**

**Tisztelt Képviselő-testület!**

Tájékoztatom Önöket, hogy a korábban meghozott 88/2021. PM határozatban foglalt döntés értelmében pályázatot nyújtottunk be az önerőt nem igénylő Tér-Zene program kategóriában az Emberi Erőforrások Minisztériuma által ,,Előadó-művészeti szervezetek többlet támogatása 2021. évi tematikus egyedi támogatási rendszer” tárgyában meghirdetett pályázat iránti támogatás elnyerése érdekében.

A Tér-Zene program, mint támogatási kategória célja, hogy a városok, községek nyitott és zárt tereit élő klasszikus zenével rendszeresen megtöltse, amely olykor nem várt élményhez juttatja az arra sétálókat. A rendezvények helyszínéül a város központi parkja, illetve a Találkozások Háza előtti tér szolgálna. A szervezésben és a megvalósításban az Egyesített Közművelődési Intézmény és Könyvtár nyújt segítséget. A program megvalósításának feltétele volt a Filharmónia Magyarország Koncert és Fesztiválszervező Nonprofit Korlátolt Felelősségű Társaság bevonása, mint szakmai partner. A nyertes önkormányzatoknak adatközlési kötelezettsége van a Filharmónia Magyarország Koncert és Fesztiválszervező Nonprofit Korlátolt Felelősségű Társaság felé annak érdekében, hogy a Tér-Zene programok bekerüljenek egy országos, mindenki számára elérhető online adatbázisba.

**A Filharmónia Magyarország Koncert és Fesztiválszervező Nonprofit Korlátolt Felelősségű Társasággal önkormányzatunk** a fent leírtak értelmében **együttműködési megállapodást kötött**. Ezen együttműködési megállapodás jelen előterjesztés 1. számú mellékletét képezi.

**Az előadó-művészeti szervezetek többlet támogatása programra benyújtott EMT-TE-B-A-21-0494 azonosítószámon nyilvántartásba vett egyedi támogatási kérelmünk, az Emberi Erőforrás Támogatáskezelő** (továbbiakban: Támogató) **döntése alapján 7 500 000 Ft összegű vissza nem térítendő támogatást nyertünk el.**

A Támogató megküldte a támogatói okiratát, amely a határozat-tervezet 1. számú mellékletét képezi. A támogatói okirat hatályba lépésével a támogatási összeg automatikusan kifizetésre került.

A támogatási összeg megérkezett, mely összeget szükséges a költségvetési rendeletünkben átvezetni, illetve az ezzel felmerülő kiadások előirányzatait.


Kérem a Képviselő-testületet az előterjesztés megtárgyalását követően hozza meg döntését a határozat-tervezetnek megfelelően.


Tiszavasvári, 2021. július 23.


**Szőke Zoltán**

**polgármester**

*Előterjesztés 1. számú mellékelete*

**

**

**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2021. (VII.29.) Kt. számú**

**határozata**

**Tér-Zene program támogatói okiratának elfogadásáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-ában kapott felhatalmazás alapján az alábbi határozatot hozza:


1. **Tiszavasvári Város Önkormányzata Képviselő-testülete** az Emberi Erőforrások Támogatáskezelő által megküldött **támogatói okiratot a határozat 1. melléklete szerinti tartalommal elfogadja**.


**Határidő**: azonnal **Felelős**: Szőke Zoltán polgármester


1. **Felkéri a jegyzőt,** hogy a **költségvetési rendelet módosításakor gondoskodjon** a megítélt **támogatási összeggel felmerülő kiadások előirányzatának átvezetéséről.**


**Határidő**: azonnal **Felelős**: dr. Kórik Zsuzsanna jegyző

*…/2021. (VII.29.) Kt. számú határozat 1. számú melléklete*

**

**

**

**