**ELŐTERJESZTÉS**

**Tiszavasvári Város Önkormányzata Képviselő-testületének**

**2021. július 29.-én tartandó rendes ülésére**

Az előterjesztés tárgya:  **A Nyírvidék Képző Központ Közhasznú Nonprofit**

**Kft. részére nyújtott működési célú támogatás**

**elszámolásáról és a Nyírvidék Képző Központ**

**Közhasznú Nonprofit Kft. 2020. évi egyszerüsített**

**éves beszámolójáról készült tájékoztatásról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Berbécs Ibolya köztisztviselő

Az előterjesztés ügyiratszáma: TPH/9539-2/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz.melléklete 1.30. pontja |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………

##### Tiszavasvári, 2021. július 21.

##### **Berbécs Ibolya**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

**Témafelelős:** Berbécs Ibolya

## ELŐTERJESZTÉS

### A Képviselő-testülethez

**A Nyírvidék Képző Központ Közhasznú Nonprofit Kft. részére nyújtott működési célú támogatás elszámolásáról és a Nyírvidék Képző Központ Közhasznú Nonprofit Kft. 2020. évi egyszerűsített éves beszámolójáról készült tájékoztatásról**

**Tisztelt Képviselő-testület!**

Tiszavasvári Város Önkormányzata 2020. évben 3.480.000 Ft működési célú támogatást nyújtott a Nyírvidék Képző Központ Közhasznú Nonprofit Kft.(továbbiakban Kft.) részére mint részbeni tulajdonos. A Kft. ügyvezetője elkészítette a működési célú támogatás felhasználásáról készített pénzügyi beszámolóját, mely a határozat tervezet 1. számú mellékletét képezi.

A pénzügyi beszámolóból jól látható, hogy a Kft. a működési célú támogatást teljes összegben a megállapodásban meghatározott célra használta fel, ezért javaslom a beszámolót elfogadásra a Képviselő-testület részére.

Önkormányzatunk a 141/2020. PM. számú határozatban foglaltak alapján 330.000 Ft névértékű üzletrészét értékesítette Nyíregyháza Megyei Város Önkormányzata részére, így a vevő a tulajdonosi jogait 2021. január 1. napjától gyakorolja.

Ennek következtében Önkormányzatunk Képviselő-testületének már nem kötelezettsége elfogadni a Kft. 2020. évi beszámolóját, azonban azt tájékoztatásul a Kft. ügyvezetője részünkre még megküldte, így azt Önök elé terjesztem. A beszámoló a határozattervezet 2. számú melléklete.

Kérem a Tisztelt Képviselő-testületet, hogy az előterjesztést megtárgyalni és a mellékelt határozattervezetet elfogadni szíveskedjen.

Tiszavasvári, 2021. július 21.

**Szőke Zoltán**

**polgármester**

**HATÁROZATTERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2021. (VII.29.) Kt. számú**

**határozata**

**A Nyírvidék Képző Központ Közhasznú Nonprofit Kft. részére nyújtott működési célú támogatás elszámolásáról és a Nyírvidék Képző Központ Közhasznú Nonprofit Kft. 2020. évi egyszerűsített éves beszámolójáról készült tájékoztatásról**

Tiszavasvári Város Önkormányzata Képviselő-testülete a Nyírvidék Képző Központ Közhasznú Nonprofit Kft. részére nyújtott 2020. évi működési célú támogatás elszámolásával, illetve a 2020. évi egyszerűsített éves beszámolójáról készült tájékoztatóval kapcsolatban az alábbi határozatot hozza:

1. A Nyírvidék Képző Központ Közhasznú Nonprofit Kft. 2020. évi működési célú támogatás felhasználásáról készült nyilatkozatot és elszámolást a jelen határozat 1. számú mellékletében foglalt tartalommal elfogadja.
2. A Nyírvidék Képző Központ Közhasznú Nonprofit Kft. 2020. évi egyszerűsített éves beszámolóját a jelen határozat 2. számú mellékletében szereplő tartalommal tájékoztatásul tudomásul veszi.
3. Felkéri a polgármestert, hogy jelen határozatról a Nyírvidék Képző Központ Közhasznú Nonprofit Kft ügyvezetőjét tájékoztassa.

**Határidő: Felelős:**

azonnal Szőke Zoltán polgármester