**ELŐTERJESZTÉS**

Tiszavasvári Város Önkormányzatának Képviselő-testülete

2021. július 29-én

tartandó ülésére

Az előterjesztés tárgya: **Tiszavasvári Város Önkormányzata Helyi Esélyegyenlőségi Programjának elfogadásához határidő hosszabbításáról**

Iktatószám: TPH/2172-11/2021.

Melléklet:-

Az előterjesztés előadója: Szőke Zoltán polgármester

Az előterjesztés témafelelőse: Dr. Köblös Ibolya köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi Ügyrendi Bizottság | SZMSZ 4. sz. melléklet 1.30. pontja |
| Szociális és Humán Bizottság | SZMSZ 5. sz. melléklet 1.11. pontja |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2021. július 15.

**Dr. Köblös Ibolya**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Dr. Köblös Ibolya

**E L Ő T E R J E S Z T É S**

**- a Képviselő-testülethez -**

**Tiszavasvári Város Önkormányzata Helyi Esélyegyenlőségi Programjának megalkotásához határidő hosszabbításáról**

Az Egyenlő Bánásmódról és az Esélyegyenlőség előmozdításáról szóló 2003. évi CXXV. törvény (továbbiakban: Ebktv.), a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezései alapján a helyi esélyegyenlőségi program időarányos megvalósulását, illetve a meghatározott helyzet esetleges megváltozását kétévente át kell tekinteni, szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

Városunk Esélyegyenlőségi Programjának felülvizsgálata a jogszabályi követelmények szerint 2020. évben megvalósult.

Ugyanakkor a Program részletes, aktualizált adattartalommal kibővített felülvizsgálata 2020. évben nem történt meg. Az ekkor elfogadott Programban került rögzítésre, hogy a komplex felülvizsgálatot 2021.június 30. napjáig valósítja meg Önkormányzatunk. Azonban a 2021. év elejére kialakult járványügyi helyzetben a köztisztviselői otthoni munkavégzés bevezetése, a testületi, bizottsági ülések hosszabb időn át tartó szünetelése, a személyes kapcsolatok korlátozódása a Helyi Esélyegyenlőségi Program felülvizsgálatához - esetlegesen új Program elfogadásához szükséges – teljes körű adatgyűjtést nagy mértékben megnehezítette.

Előzőekben említettek miatt a járványügyi helyzet javulásával 2021. július hónapban ismételten önkormányzati szintű adatgyűjtést indítottunk az Esélyegyenlőségi Programban foglaltak aktualizálásához, mind a helyzetelemzéshez szükséges adatok begyűjtése, mind a folyamatban lévő pályázatok megvalósulása, és új pályázatok, intézkedések programba történő beépítése céljából.

Tájékoztatom a tisztelt képviselőket, hogy a helyi adatgyűjtéssel párhuzamosan - előreláthatóan 2021. szeptember hónapban - Esélyegyenlőségi Fórumot szervez önkormányzatunk a helyi esélyegyenlőségi problémák megtárgyalása, felvetése, megoldások keresése céljából.

**Tekintettel arra, hogy ezen átfogó adatgyűjtés a helyi esélyegyenlőségi program valamennyi részletére ki fog terjedni, a Fórum megtartásával a problémafelvetések is megtörténhetnek, ezért határozat-tervezetemben javaslom a meglévő Esélyegyenlőségi Program korábban rögzített 2021. évi felülvizsgálata helyett - az adatgyűjtést követően - új aktualizált Esélyegyenlőségi Program elfogadását 2021. november 30. napjáig.**

Tiszavasvári, 2021. július 15.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATÁNAK**

**…./2021. (VII.29.) KT. számú**

**határozata**

**Tiszavasvári Város Önkormányzata Helyi Esélyegyenlőségi Programjának megalkotásához határidő hosszabbításáról**

1. Megállapítom, hogy Tiszavasvári Város Polgármesterének 152/2020.számú határozatával elfogadott a Helyi Esélyegyenlőségi Program (HEP) 2018-2023 felülvizsgálatában foglaltakat a Képviselő-testület azzal módosítja, hogy a 2021. évi Program aktualizálásához szükséges átfogó adatgyűjtés, valamint Helyi Esélyegyenlőségi Fórum megtartását követően az **Esélyegyenlőségi Program 2021. évi felülvizsgálata helyett új, aktualizált Esélyegyenlőségi Programot kíván elfogadni 2021. november 30. napjáig**.

2**.** Megbízza Szőke Zoltán polgármestert, hogy gondoskodjon ezen döntés a HEP Társadalmi Esélyteremtési Főigazgatóság részére történő eljuttatásáról.

**Határidő**: azonnal **Felelős**: Szőke Zoltán polgármester